PATOS DA MARISMA
Cullereiros (Platalea leucorodia) na enseada. G. Ferreiro.
O Día das Aves 2018 de SEO/BirdLife celebrouse en España en 140 puntos e con máis de 400 actividades participativas. En Galicia celebrámolo na Reserva Ornitolóxica do Grove e contorna.
A valoración podemos considerala moi positiva, xa que houbo un nivel moi importante de participación tanto de nenos como de adultos, pois cubríronse todas as prazas dispoñibles, ademais mostraron un grande interese pola natureza en xeral e pola observación de aves en particular.
Tamén a TVG grabounos unha reportaxe.
O obradoiro de introdución a eBird, desenvolto nun local do centro do Grove, foi moi interesante para todos e descoñecido para a maioría dos partícipes, que a partir de agora quedaron de subir as súas observacións de aves nesta aplicación móbil, que ademais ofrece información detallada moi útil para deseñar estratexias de conservación de aves.
Coa excursión percorremos distintos ambientes naturais da Reserva importantes para as aves: intermareal, marisma, baía, lagoas, enseadas, campos de cultivo…, para poder observar o número máis diverso posible.
Vimos aves urbanas, aves limícolas, aves mariñas, aves rapaces, anátidas, ardeidos, rálidos, paseriformes…, algunhas residentes e outras en migración.
Esta é a listaxe de observacións:
Garza branca grande
Pato cullerete
Ceceta común
Gabián común
Galiñola bicuda
Filica atra
Martiño peixeiro
Peto verde ibérico
Xílgaro europeo
O 7 de outubro foi un día moi bonito e todos fomos un pouco máis felices contaxiados pola alegría das aves.
Furabuchos, Puffinus mauretanicus. Ilustración de Encarna González.
Seguindo coas aves de paso, estivemos na Pantoeira, plataforma ornitolóxica situada nun punto elevado do extremo norte da praia da Lanzada, desde onde se divisa o precioso areal e a baía que levan o seu mesmo nome, a illa de Ons e o istmo dunar que une a península do Grove ao continente.
Fomos coa misma intención de ver o paso migratorio outonal pero agora de aves mariñas, que migran desde os mares máis nórdicos de Europa cara ás augas do continente africano onde pasan o inverno.
Estas aves migradoras tamén percorren miles de quilómetros, pero como son mariñas viaxan sobre a inmensidade do mar, aínda que ás veces fan un alto para repoñer forzas nas fértiles augas da baía da Lanzada, onde se volve a producir o milagre.
Esta é a listaxe de aves mariñas que observamos:
Tamén desde o observatorio da Pantoira vimos:
Como xa apuntamos anteriormente, setembro é un mes ideal para observar as aves de paso e a baía da Lanzada, pertencente á Reserva Ornitolóxica de SEO/BirdLife, é outro lugar exemplar para gozar deste agasallo do ceo.